Tiener se verbrande liggaam in woud ontdek(Argieffoto: Kent Williamson) Die Alice-polisie in die Oos-Kaap is op soek na die naasbestaandes van ’n tiener wie se erg verbrande liggaam Dinsdag in ŉ woud naby Roxeni gevind is. Siphokazi Mawisa, polisiewoordvoerder, sê die tiener, ’n meisie, is vermoedelik tussen 13 en 15 jaar oud. “Weens die toestand van haar liggaam was dit moeilik om haar te identifiseer. Ons hoop dat haar naasbestaandes na vore sal kom om die polisie daarmee te help.” Dit is nie duidelik hoe lank haar liggaam in die woud was voordat sy gevind is nie. Die saak word tans ondersoek en geen verdere inligting is in dié stadium beskikbaar nie. Mawisa sê die polisie doen ’n dringende beroep op enigeen met inligting of wat van iemand weet wat vermis is, om ao. Bukelwa Qoma by 071 475 2419 te bel.